BJCHI:ธุรกิจผ่านพ้นช่วงเลวร้ายมาแล้วแนะซื้อเป้า7.4 บาท ชู Upside 14%
ลุ้นได้งานใหม่ 2,800 ล้านบาท หนุน Backlog เพิ่มขึ้นเท่าตัว คลายกังวลต่อแนวโน้มผลประกอบการในครึ่งปีหลัง ราคาน้ำมันดิบฟื้นตัวขึ้นจากจุดต่ำสุดของปีที่ 26$/bbl มาเฉลี่ยที่ 50$/bbl ในปัจจุบันถือเป็น Sentiment เชิงบวกต่อการลงทุนและแนวโน้มผลประกอบการในอนาคต ยังแนะนำ ซื้อ เป้าใหม่ 7.40 บาท(เดิม 8 บาท) ยังมี Upside อีก 14%
9 มิ.ย. 2559

บล.กรุงศรี บริษัท บีเจซี เฮฟวี่ อินดัสทรี จำกัด (มหาชน) หรือ BJCHI อยู่ระหว่างรอผลประมูลงานก่อสร้างโครงสร้างเหล็กบนเรือ FPSO ลำที่ 3 ของ Petrobas ในบราซิล มูลค่า 2,800 – 3,000 ล้านบาท โดยจะรู้ผลในสัปดาห์นี้หรืออย่างช้าในช่วงต้นสัปดาห์หน้า เราคาดว่า BJCHI มีโอกาสชนะประมูลสูงเพราะเป็นโครงการต่อเนื่องจากงาน FPSO ลำที่ 1 และลำที่ 2 (FPSO#1,FPSO#2) ที่ BJCHI เป็นผู้ก่อสร้าง หากบริษัทชนะประมูลตามที่คาดไว้จะเพิ่ม Backlog ให้ BJCHI อีกเท่าตัวจาก 1,700 ล้านบาท ณ สิ้น ไตรมาส 1/59 เป็น 4,500 ล้านบาท นอกจากนี้บริษัทยังมีโอกาสที่จะได้รับงานเพิ่มจากโครงการ QGI ซึ่งเป็นงานโครงสร้างเหล็กที่บริษัทอยู่ระหว่างดำเนินงานอีก 400-500 ล้านบาทส่งผลให้ Backlog รวมจะเพิ่มเป็น 5,000 ล้านบาท เพียงพอต่อการเติบโตของรายได้และกำไรสุทธิในช่วงครึ่งปีหลัง
BJCHI  มีงานก่อสร้างกว่า 90% อยู่ในอุตสาหกรรมน้ำมันและปิโตรเคมีและส่วนใหญ่อยู่ในประเทศบราซิล ดังนั้นการเปลี่ยนแปลงขึ้นลงของราคาน้ำมันจะมีผลต่อ BJCHI ทั้งทางตรงและทางอ้อม เหมือนกับที่เกิดขึ้นในช่วง ไตรมาส 1 ซึ่งเป็นช่วงที่ราคาน้ำมันดิบปรับตัวลดลงกดดันให้ผู้ประกอบการในธุรกิจพลังงานประกาศลดงบประมาณและชะลอโครงการลงทุนส่งผลให้งานประมูลและ Backlog ของ BJCHI ปรับตัวลดลงสู่ระดับต่ำ อย่างไรก็ตามเราคาดว่าสถานการณ์ดังกล่าวน่าจะคลี่คลายไปในทิศทางที่ดีขึ้นหลังจากราคาน้ำมันดิบกลับมาเพิ่มขึ้นจากจุดต่ำสุดที่ 26$/bbl เป็น 50$/bbl ในปัจจุบัน ถือเป็นสัญญาณบวกสำคัญที่จะเห็นการเพิ่มขึ้นของงานประมูลในอนาคต
ปรับลดคาดการณ์กำไรสุทธปีนี้ลง 16% เป็น 1,074 ล้านบาทลดลง 19% เทียบช่วงเดียวกันของปีก่อน จากการปรับลด GPM จาก 28% เป็น 23% หลังงบไตรมาส /59 มี GPM ลดลง แต่เรายังแนะนำ “ซื้อ” เนื่องจากมองทิศทางธุรกิจผ่านพ้นจุดต่ำสุดไปแล้วจากราคาน้ำมันดิบที่กลับมาฟื้นตัว และเพื่อสะท้อนมุมมองที่ดีดังกล่าวเราจึงปรับเพิ่ม Prospective PE ขึ้นจาก 10 เท่าเป็น 11 เท่าและคาดการณ์ EPS ปี 2016 ที่ 0.67บาทจะได้ราคาเหมาะสมปีนี้ที่ 7.40 บาทยังมี Upside จากราคาปัจจุบันอีก 14%